เรื่องร้องเรียน (สะพาน,จราจร,ความปลอดภัย) วันที่ 2022-06-23 07:52:59 — แขวงอนุสาวรีย์ เขตบางเขน กรุงเทพมหานคร
ขอความอนุเคราะห์สร้างสะพานลอยข้ามถนนแจ้งวัฒนะ ด้านหน้าโรงเรียนมัธยมสาธิตวัดพระศรีมหาธาตุ...

เนื่องด้วยเดิมมีสะพานลอยข้ามถนนแจ้งวัฒนะ ด้านหน้าโรงเรียนมัธยมสาธิตวัดพระศรีมหาธาตุ และคอนโดรีเจนท์โฮม 15 สำหรับใช้ข้ามถนนแจ้งวัฒนะในบริเวณดังกล่าว แต่ต่อมาบริษัทนอร์ทเทิร์น บางกอกโมโนเรล จำกัด และบริษัท ชิโน – ไทยฯ ซึ่งรับเหมาก่อสร้างรถไฟฟ้าสายสีชมพู
ได้รื้อถอนสะพายลอยดังกล่าวออกไป และติดตั้งไฟจราจรและทางม้าลายข้ามถนนดังกล่าวด้านหน้าอาคารพุทธวิชชาลัย มหาวิทยาลัยราชภัฏพระนครแทน แต่จากการใช้งานไฟจราจรและทางม้าลายเพื่อข้ามถนน ประสบกับปัญหาและความไม่ปลอดภัยในชีวิต ดังนี้

1.) สัญญานไฟจราจรคนข้ามถนน กำหนดเวลาให้เพียง 30 วินาทีเท่านั้น ซึ่งน้อยเกินไป 
หากเป็นคนสูงอายุ/เด็ก/คนท้อง/คนป่วย จะไม่สามารถข้ามถนนได้ทันเวลาที่กำหนด ดังนั้น ขอให้เพิ่มเวลาสำหรับคนข้ามถนนเป็น 45 วินาที

2.) เมื่อข้ามถนนมาถึงเกาะกลาง (เกาะกลางถนนกว้างประมาณ 4 - 5 เมตร) และกำลังจะข้ามถนนต่อไป รถส่วนใหญ่เมื่อไม่เห็นคนข้ามถนนมักจะขับฝ่าสัญญานไฟจราจร ทั้งที่เป็นสัญญานไฟแดงให้รถหยุด ซึ่งก่อให้เกิดอันตรายกับคนข้ามถนนได้ ดังนั้น ขอให้สร้างสะพานลอยข้ามถนนแจ้งวัฒนะ ด้านหน้าโรงเรียนมัธยมสาธิตวัดพระศรีมหาธาตุเหมือนเดิม เพื่อความปลอดภัยกับผู้เดินข้ามถนน หรือติดตั้งเครื่องปิดกั้นทางอัตโนมัติบนถนน